ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018044 

ขอให้ตรวจสอบการก่อสร้างบ้านทาวน์เฮ้าส์ที่ไม่ถูกต้องตามพระราชบัญญัติควบคุมอาคารและแก้ปัญหาเรื่องฝุ่นและเสียงดังรบกวนจากการก่อสร้าง บริเวณ (ไม่ทราบบ้านเลขที่) หมู่บ้านกลางเมือง ซอยลาดพร้าววังหิน 55 แขวงลาดพร้าว เขตลาดพร้าว กรุงเทพมหานคร จุดสังเกต ซอยดังกล่าวอยู่ติดกับสถานีบริการน้ำมันบริษัทซัสโก้ เมื่อเข้าไปในซอยเป็นระยะทางประมาณ 500 เมตร จะพบบ้านหลังดังกล่าวอยู่ด้านขวามือ ลักษณะเป็นบ้านปูน 3 ชั้น (ไม่ทราบชื่อและนามสกุลเจ้าของบ้าน) เนื่องจากผู้ร้องแจ้งว่าผู้ร้องและประชาชนในพื้นที่ได้รับผลกระทบและได้รับความเดือดร้อนจากการก่อสร้างเป็นอย่างมาก อาทิ ฝุ่นจากการก่อสร้าง ที่ฟุ้งกระจายเข้ามาภายในบ้าน ทำให้ผู้ร้องไม่สามารถตากผ้าได้ และเสียงทุบทำลายจากการก่อสร้าง ทำให้เกิดเสียงดังรบกวนเป็นอย่างมาก และทำให้หลังคาของบ้านประชาชนใกล้เคียงชำรุดเสียหาย คาดว่าเป็นผลกระทบจากการทุบ (ระบุตามผู้ร้องแจ้ง) อีกทั้งผู้รับจ้าง (คนงาน) มีพฤติกรรมการสูบบุหรี่และพูดคุยเสียงดัง ผู้ร้องแจ้งว่าจะมีผู้รับจ้าง (คนงาน) เข้ามาปฏิบัติงานเป็นประจำทุกวันจันทร์ ถึงวันเสาร์ เวลา 08.00 - 17.00 น. และบางวันเวลา 08.00 - 20.00 น. (หยุดทุกวันอาทิตย์) ทำให้ผู้ร้องและประชาชนในพื้นที่ได้รับความเดือดร้อนเป็นจำนวนประมาณ 4-5 ครัวเรือน ประสบปัญหามาเป็นระยะเวลาประมาณ 2 เดือนแล้ว จึงประสงค์ให้หน่วยงานที่เกี่ยวข้องตรวจสอบการก่อสร้างบ้านทาวน์เฮ้าส์ที่ไม่ถูกต้องตามพระราชบัญญัติควบคุมอาคารและแก้ปัญหาเรื่องฝุ่นและเสียงดังรบกวนจากการก่อสร้าง ให้แก่ผู้ร้องและประชาชน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata